Document ID: 31997R0997

Uredba Komisije (ES) št. 997/97
z dne 3. junija 1997
o spremembi uredb (ES) št. 1431/94, (ES) št. 1474/95 in (ES) št. 1251/96 o določitvi podrobnih pravil za uporabo nekaterih tarifnih kvot za jajca in perutninsko meso ter podaljšanju obdobja veljavnosti nekaterih dovoljenj v teh sektorjih
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca [1], kakor je bila nazadnje spremenjena z Uredbo Komisije (ES) št. 1516/96 [2], ter zlasti členov 3(2), 6(1) in 15 Uredbe,
ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [3], kakor je bila nazadnje spremenjena z Uredbo Komisije (ES) št. 2916/95 [4], in zlasti člena 15 Uredbe,
ob upoštevanju Uredbe Sveta (EGS) št. 2783/75 z dne 29. oktobra 1975 o skupnem sistemu trgovanja z ovalbuminom in laktalbuminom [5], kakor je bila nazadnje spremenjena z Uredbo (ES) št. 2916/95, ter zlasti členov 2(1), 4(1) in 10 Uredbe,
ob upoštevanju Uredbe Sveta (ES) št. 774/94 z dne 29. marca 1994 o odpiranju in določitvi upravljanja nekaterih tarifnih kvot Skupnosti za visokokakovostno govedino in za prašičje meso, perutninsko meso, pšenico in soržico ter otrobe in druge ostanke [6], kakor je bila spremenjena z Uredbo Komisije (ES) št. 2198/95 [7], in zlasti člena 7 Uredbe,
ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v načrtu CLX, ki je bil narejen neposredno po pogajanjih GATT, člen XXIV.6 [8],
ker so bile tarifne kvote za nekatere proizvode v sektorjih jajc in perutninskega mesa dodeljene v skladu z Uredbo Komisije (ES) št. 1431/94 z dne 22. junija 1994 o določitvi podrobnih pravil za uporabo uvoznih režimov v sektorju perutninskega mesa, določenih v Uredbi Sveta (ES) št. 774/94 [9] o odpiranju in določitvi upravljanja nekaterih tarifnih kvot Skupnosti za perutninsko meso in nekatere druge kmetijske proizvode, kakor je bila nazadnje spremenjena z Uredbo (ES) št. 958/96 [10], v skladu z Uredbo Komisije (ES) št. 1474/95 z dne 28. junija 1995 o odpiranju in določitvi upravljanja nekaterih tarifnih kvot v sektorju jajc [11], kakor je bila nazadnje spremenjena z Uredbo (ES) št. 1219/96 [12], in v skladu z Uredbo Komisije (ES) št. 1251/96 z dne 28. junija 1996 o odpiranju in določitvi upravljanja tarifnih kvot v sektorju perutninskega mesa [13]; ker mora biti zato, da bi olajšali trgovino med Evropsko Skupnostjo in tretjimi deželami, mogoče uvažati jajca in perutninsko meso brez obveznosti, da se uvaža iz države porekla, ki pa mora biti iz statističnih razlogov kljub temu navedena v razdelku 8 uvoznega dovoljenja;
ker se ti predpisi uporabljajo za uvozna dovoljenja, katerih obdobje veljavnosti še ni poteklo in ki še niso bila uporabljena ali pa so bila uporabljena samo delno;
ker je zato, da bi izvajalcem omogočili uporabo novih določb, določenih v tej uredbi pred datumom poteka dovoljenja, treba podaljšati veljavnost nekaterih dovoljenj;
ker so ukrepi, predvideni s to uredbo, v skladu z mnenjem Upravljalnega odbora za perutninsko meso in jajca,
SPREJELA NASLEDNJO UREDBO:
Člen 1
Člen 3(c) Uredbe (ES) št. 1431/94 se nadomesti z naslednjim:
"(c) razdelek 8 v zahtevkih za dovoljenja in dovoljenjih mora označevati državo porekla; dovoljenja imajo za posledico obveznost uvoza iz označene države razen za skupini 3 in 5"
.
Člen 2
Člen 4(c) Uredbe (ES) št. 1474/95 se nadomesti z naslednjim:
"(c) oddelek 8 v zahtevkih za dovoljenje in dovoljenjih mora označevati državo porekla"
.
Člen 3
Člen 4(c) Uredbe (ES) št. 1251/96 se nadomesti z naslednjim:
"(c) oddelek 8 v zahtevkih za dovoljenje in dovoljenjih mora označevati državo porekla"
.
Člen 4
1. Veljavnost dovoljenj, izdanih v prvem četrtletju leta 1997 v skladu z Uredbo (ES) št. 1431/94 za skupini 3 in 5, se podaljša do 31. julija 1997.
2. Veljavnost dovoljenj, izdanih v prvem in drugem četrtletju leta 1997 v skladu z Uredbo (ES) št. 1251/96, se podaljša do 31. julija 1997.
3. Veljavnost dovoljenj, izdanih v prvem četrtletju leta 1997 v skladu z Uredbo (ES) št. 1474/95, se podaljša do 31. julija 1997.
Člen 5
Ta uredba začne veljati z dnem objave v Uradnem listu Evropskih skupnosti.
Ta uredba se uporablja za dovoljenja, katerih rok veljavnosti še ni potekel in ki še niso bila uporabljena ali pa so bila uporabljena samo delno.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. junija 1997

Labels: 3
17
15